Jeg glæder mig... udenfor af Slagt en hellig ko
Egentlig burde jeg vel være godt i gang med rengøringen. Jeg burde måske rydde op og skabe rammer, som kunne forgøgle en kvinde, som har styr på et af kvindelivets tilsyneladende vigtigste områder, nemlig hjemmets indretning, som helst skal ligne noget af det, vi ser i alle de glittede magasiner, som også jeg elsker. Jeg har ikke styr…
Jeg er heller ikke i gang med at få det. Jeg holder søndag.
I morgen kommer her 9 bloggende kvinder, som indtager hjemmet allerede ved kaffetid. I dag sidder jeg og kigger på i en himmel, som er så blå… så blå… så blå…
Jamen, jeg tror ikke, jeg kan huske hvornår den sidst har været så blå og så indbydende og så absolut destruktiv i forhold til en omgang “styr på hjemmet”.
Terrassen kalder og jeg kan ikke overhøre den…
Jeg sidder med benene smidt ud over bænkens side og hækler. Jeg sidder i stilhed og tænker. Jeg hygger mig stort og jeg har besluttet mig for, at her er dejligt at være. Uagtet sundhedsfaren, der er forbundet med flere lokaliteter indenfor. Her er dejligt!
Jeg har kig til dahliaerne og den smukke, grønne farveklat, som valgte at forlade Ellas buket i utide. Nu skaber den liv og glade dage i baljen.
Måske jeg går indenfor senere, men jeg gør det altså ikke nu. Jeg nægter!
Skulle der være støvallergikere til morgendagens arrangement, satser jeg på, at de medbringer antihestaminer. Skulle der være rengøringsfanatikere, stikker jeg dem en klud og en spand vand og skulle de i stedet have det ligesom mig, er de ligeglade og glæder sig bare til at hilse på hinanden.
Jeg satser stort på det sidste og hvor jeg dog glæder mig.
26. maj 2008 at 22:51
Jeg nød at lave INGENTING og ikke én af damerne syntes, at de ville byde ind med lidt rengøring i dag, så det gik vist lige alligevel, unikarina ;-)
26. maj 2008 at 18:39
Jeg tog dog en hurtig runde med rengøringen – inden jeg satte mig på terrassen i solen med en god krimi, et krus the og knækbrød med smør. Men jeg kan sagtens forstå dit valg om at bare nyde dagen. Nullermænd vokser – men de flytter sig ofte ikke af sig selv. Så de er der nok, så du finder lysten til at finde støvkosten frem :-)
25. maj 2008 at 21:36
Du vil blive overrasket, Stine ;-)
25. maj 2008 at 21:33
Du skal virkelig ikke være bekymret for mig, jeg skal nok klare mig. Herhjemme har rengøring været holdt på et minimum pga. opgaveskrivning, jeg har svært ved at forestille mig en lavere standard ;-)
25. maj 2008 at 21:10
Stine, jeg håber du overlever, men jeg er nu ret sikker på det. Jeg håber på så godt vejr, at vi kan bænkes udenfor :-)
25. maj 2008 at 21:05
Hellere lidt skidt i krogene end et rent helvede ;) Desuden anbefaler Astma- og Allergiforbundet at man ikke bor klinisk rent, det er faktisk værre for støvallergikere… Jeg er sikker på, at det nok skal gå – jeg glæder mig allerede :)
25. maj 2008 at 19:42
Øv at trænge til det, Gitte, men jeg håber altså, at du finder det :-)
Ja, kjolen er blevet rigtig sød og tak :-)
25. maj 2008 at 18:50
Åhh, jeg gad godt det var mig, og jeg har endda fri i morgen. Trænger i den grad til positiv opmuntring :-) Sød kjole!
25. maj 2008 at 17:33
et cetera, hjerterum er her masser af, så jeg satser på, at det hele går alligevel -og tak for de smukke ord. Jeg glæder mig også frygteligt til vi ses igen :-)
25. maj 2008 at 17:11
Åh, jeg blev så glad, så glad over at læse om din prioritering, Liselotte !
Dit hjem er det lækreste, mest hjemlige og gæstfrie – og i min verden – “totalt tjekkede”, som jeg længe har været i.
Alt dét har du i dén grad styr på og – stadig i min verden – er der intet andet der betyder noget!
Jeg glæder mig til at komme igen imorgen :-)
25. maj 2008 at 15:57
Jeg tror, at jeg vil gøre, som Fridas mors veninde. Jeg slår en skoggerlatter op, så tager letter… og så glæder jeg mig forøvrigt også rigtigt meget :-)
25. maj 2008 at 15:32
Jeg kommer, og jeg er heldigvis ligeglad med rengøring og rod, jeg skal nemlig besøge og ikke inspicere :-)
Det bliver SÅ dejligt-dejligt…
25. maj 2008 at 15:25
min gamle svigermor har en god veninde, en rigtig bohem-type. hendes hus har altid lignet et sted hvor der for nylig er faldet en bombe. når hun får nye gæster, altså nogen der ikke har været der för, så plejer hun at sige: undskyld rodet, men da jeg slet ikke forventer at du rydder op, så kan du vel være ligeglad, ikke? – og så ler hun så taget næsten löfter af huset!
25. maj 2008 at 14:56
Nøj det lyder som om det bliver en dejligt dag i morgen. Glæder mig til at hører/læse om den.
Hvor ser det hyggeligt ud dit zinkfad.
25. maj 2008 at 14:37
En skønne dag, så blæser vi til bloggertræf i min have. Telte medbringes, “campingpladsen” har jeg. Så tænder vi bål og grill, kokkererer den halve aften, mens vi trimler rundt og har det hyggeligt. Når natten falder på går vi IKKE i seng. Vi hygger os. En stor bunke bloggere – det lyder i mine ører helt fantastisk :-)
Livet er forøvrigt ALT for kort til overdreven rengøring. Hvornår det så kan kategoriseres som overdreven er der sikkert delte meninger om, men jeg har valgt, at jeg vil NYDE i stedet for at YDE i dag. Sådan!
25. maj 2008 at 14:08
Jeg er blitt avhengig av å besøke bloggen din hver dag. Det er alltid så hyggelig å lese og du tar så fine bilder. Jeg er så enig i prioriteringene dine i dag. Hygg deg med heklenål og veranda. Min mor sier også alltid: liker de ikke vinduene dine så gi gjestene bøtte og klut!Livet er for kort til å overdrive husvask! Kos dere i morgen!
25. maj 2008 at 14:06
Jeg napper den også…..Jeg har zinkfadet….
25. maj 2008 at 13:50
Åh, hvor gad jeg godt være én af de bloggende kvinder der mødes hos dig i morgen. Jeg er helt sikker på at I får det sjovt!
Det er en skøn ide med det zink fad med blomsterhoveder i vand. Den napper jeg, -skal bare lige have fat i zinkfadet…
Ha´ en dejlig sommersøndag i solen og haven, Liselotte
Hvor er du dejlig befriende i dine tanker og med din indsigt i vores finurlige kvindesind! Jeg vil også vælge at holde søndag!
Mere end én…